stanford-oval/wikipedia huggingface dataset:
Nonteismi

Nonteismi tai ei-teismi on joukko sekä uskonnollisia että ei-uskonnollisia asenteita, joille on ominaista uskon puuttuminen jumalien tai Jumalan olemassaoloon. Nonteisti on vastaavasti henkilö, joka pitää jumalien tai Jumalan olemattomuutta tai olemassaoloa epäolennaisena. Tyypillisesti nonteisti pitää teismiä, ateismia ja agnostismia vähämerkityksellisinä ja hylkää ne.
Historia

Käsitteen varhaisimpia käyttäjiä oli George Holyoake vuonna 1852. Hän esitteli termin vaihtoehdoksi ateismille, koska ateismiin liitettiin tuolloin moraalittomuuden leima. Myöhemmin Holyoake siirtyi käyttämään termiä sekularismi, koska se oli vähemmän altis väärinkäsityksille.
Näkemyksiä nonteismistä

Pema Chödrönin mukaan: ”Ero teismin ja nonteismin välillä ei ole siinä, uskooko Jumalaan vai ei. Teismi on syvää vakaumusta siitä, että on olemassa jokin käsi, josta pitää kiinni. Nonteismi on rentoutumista nykyhetken epävarmuuden kanssa kurottelematta mihinkään suojellakseen itseään. Nonteismi on sitä, että viimein tajuaa, ettei ole mitään lapsenvahtia, johon voi luottaa.”
Valtaosa nonteisteistä näkee maailmankaikkeuden toimivan puhtaasti luonnonlakien mukaan. Nämä luonnonlait ovat heille perimmäinen todellisuus, joka on ihmisestä riippumaton.
H-Town

| H-Town Oy |
| --- | --- |
Yritysmuoto:  Osakeyhtiö
Perustettu:  2002
Toimiala:  kustannustoimi
Tuotteet:  pelilehdet, manga
Henkilöstö:  11 (2016)
Kotisivu:  h-town.fi
Infobox OKVirheellinen NIMI-arvo: 
H-Town Oy on suomalainen vuonna 2002 perustettu pelimedian kustantaja. Yrityksen tuotteisiin kuuluvat Pelaaja ja Anime, ja niiden yhteinen verkkomedia, sekä suomennettu manga.
Syyskuussa 2021 Pop Media osti enemmistön H-Townista.
Vuonna 2023 Tammi luovutti mangasarjojen julkaisuoikeudet H-Townille. Näin Sangatsu Mangasta ja Punaisesta jättiläisestä tuli osa H-Townia.
H-Townin julkaisemat aikakauslehdet > Nykyiset

Pelaaja
Anime
H-Townin julkaisemat aikakauslehdet > Lakkautetut

Pelaa! (2005–2015)
WoW (2008–2012)
Sankari (2015–2018)
Aiheesta muualla

H-Town Oy:n kotisivu
Söderbärke

| Söderbärke |
| --- | --- |
 Söderbärken kirkko
 Söderbärke
 Koordinaatit: 60°03′57″N, 15°34′02″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Smedjebacken
Väkiluku (31.12.2023):  1 032
Infobox OKVirheellinen NIMI-arvo: 
Söderbärke on taajama Smedjebackenin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1 032 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Söderbärke Wikimedia Commonsissa
Raspberry Swirl

| ”Raspberry Swirl” Tori Amos |
| --- | --- | --- |

CD-singlen kansikuva
Singlen tiedot
 Albumilta: From the Choirgirl Hotel
 A-puoli: ”Raspberry Swirl”   ”Cruel”
 B-puoli: ”Mainline Cherry (Ambient Spark)”
 Äänitetty : 1997
 Studio : Martian Engineering (Cornwall, Iso-Britannia)
 Julkaistu: 5. toukokuuta 1998   (julkaisu albumilla)   22. heinäkuuta 1998   (single)
 Formaatti: CD, vinyyli, kasetti
 Tekijä(t): Tori Amos
 Tuottaja(t): Amos
 Tyylilaji: alternative, pop
 Kesto: 03.58
 Levy-yhtiö: Atlantic Records, East West
Muut kannet
   Vinyylisinglen Raspberry Swirl kansikuva
Tori Amosin muut singlet
| ”Spark” 1998 | ”Raspberry Swirl” 1998 | ”Jackie’s Strength” 1998 |
Raspberry Swirl on yhdysvaltalaisen laulaja-lauluntekijä Tori Amosin säveltämä ja esittämä kappale vuodelta 1998. Kappale julkaistiin toisena singlenä Amosin albumilta From the Choirgirl Hotel. Amos sai kappaleella Grammy-ehdokkuuden.
Sävellys

”Raspberry Swirl” on mukana Tori Amosin Amosin neljännellä sooloalbumilla From the Choirgirl Hotel, joka ilmestyi 5. toukokuuta. Amos säveltänyt ja tuottanut sen itse.  Hän on omistanut kappaleen naispuoliselle ystävälle, jota miehet olivat kohdelleet huonosti. Kappale kertoo heidän ystävyydestään sekä kyseisen naisen kokemuksista miesten kanssa.
Julkaisu

Kappale julkaistiin albumin From the Choirgirl Hotel toisena singlenä Isossa-Britanniassa 22. heinäkuuta 1998. Single julkaistiin CD- ja vinyylilevynä.
Yhdysvalloissa ”Raspberry Swirl” julkaistiin kahden A-puolen singlenä kappaleen ”Cruel” kanssa 24. marraskuuta 1998. Se oli saatavilla CD:nä, kasettina ja vinyylinä. CD:n ja kasetin B-puolena oli remix albumin toisesta kappaleesta ”Spark”.
DJ Andy Gray teki kappaleesta EDM-remixit ”Sticky Extended Vocal Mix”,  ”Sticky Extended Instrumental ja ”Scarlet Spectrum Feels”. Ne ovat mukana fyysisillä singlejulkaisuilla.
Kappaleelle tehtiin lisäksi musiikkivideo. Sen ohjasi duo Barnaby & Scott. Video on julkaistu myöhemmin videokokoelmilla Complete Videos 1991–1998 (1998) ja Fade to Red (2006).
Vastaanotto

Kappale menestyi kaupallisesti kohtalaisesti. Se nousi Kanadassa latauslistan sijalle 20. Australiassa kappale pääsi virallisen singlelistan sijalle 57. Kahden A-puolen single ”Cruel / Raspberry Swirl” oli Yhdysvalloissa Billboardin singlemyynnin listalla sijalle 38.
Amos sai kappaleella Grammy-ehdokkuuden. Kappale oli ehdolla parhaan naislaulajan rockesityksen palkinnon voittajaksi vuoden 1999 Grammy-gaalassa.
Singlen kappaleet

Kaikki kappaleet säv. ja san. Tori Amos.
| Raspberry Swirl (CD) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Raspberry Swirl (Lip Gloss Version) | 3.43 |  |  |  |  |  |  |  |
| 2. | Raspberry Swirl (Sticky Extended Vocal Mix) | 7.53 |  |  |  |  |  |  |  |
| 3. | Raspberry Swirl (Scarlet Spectrum Feels) | 8.10 |  |  |  |  |  |  |  |
| Raspberry Swirl (vinyyli, promo) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Raspberry Swirl (Sticky Extended Instrumental) | 9.34 |  |  |  |  |  |  |  |
| 2. | Raspberry Swirl (Sticky Extended Vocal Mix) | 7.53 |  |  |  |  |  |  |  |
| Cruel / Raspberry Swirl (CD, kasetti) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Cruel (Shady Feline Mix) | 3.51 |  |  |  |  |  |  |  |
| 2. | Raspberry Swirl (Lip Gloss Version) | 3.41 |  |  |  |  |  |  |  |
| 3. | Ambient Raspberry Swirl (Scarlet Spectrum Feels) | 7.53 |  |  |  |  |  |  |  |
| 4. | Mainline Cherry (Ambient Spark) |  |  |  |  |  |  |  |  |
| Cruel / Raspberry Swirl (vinyyli) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Cruel (Shady Feline Mix) | 3.49 |  |  |  |  |  |  |  |
| 2. | Raspberry Swirl (Lip Gloss Version) | 3.39 |  |  |  |  |  |  |  |
Listasijoitukset

| Maa ja lista | Korkein   sija |
| --- | --- |
 Australia (ARIA Charts): 57
 Kanada (Canadian Hot 100): 20
 Yhdysvallat (singlemyynti, ”Cruel / Raspberry Swirl”): 38
Aiheesta muualla

Raspberry Swirl -musiikkivideo
Raspberry Swirl Discogs-sivustolla
Cruel / Raspberry Swirl Discogs-sivustolla
| n k Tori Amos |
| --- | --- |
 Diskografia  Kappaleet 
Studioalbumit:  Little Earthquakes  Under the Pink  Boys for Pele  From the Choirgirl Hotel  To Venus and Back  Strange Little Girls  Scarlet's Walk  The Beekeeper  American Doll Posse  Abnormally Attracted to Sin  Midwinter Graces  Night of Hunters  Gold Dust  Unrepentant Geraldines  Native Invader  Ocean to Ocean 
Livealbumit:  To Venus and Back  The Original Bootlegs  Legs and Boots  Live at Montreux 1991/1992  From Russia With Love  Diving Deep Live 
Kokoelmat:  Tales of a Librarian  A Piano: The Collection  Little Earthquakes – The B-Sides 
EP:t:  Crucify  Hey Jupiter  Scarlet’s Hidden Treasures  Christmastide 
Singlet:  ”Me and a Gun”  ”Silent All These Years”  ”China”  ”Winter”  ”Crucify”  ”Cornflake Girl”  ”God”  ”Pretty Good Year”  ”Past the Mission”  ”Caught a Lite Sneeze”  ”Talula”  ”Professional Widow”  ”Hey Jupiter”  ”In the Springtime of His Voodoo”  ”Spark”  ”Raspberry Swirl”  ”Jackie’s Strength”  ”Cruel”  ”Bliss”  ”Strange Little Girl”  ”A Sorta Fairytale”  ”Flavor” 
Videojulkaisut:  Little Earthquakes  Live from New York  Complete Videos 1991–1998  Welcome to Sunny Florida  Fade to Red  Live at Montreux 1991/1992 
Muut artikkelit:  Y Kant Tori Read  Y Kant Tori Read (albumi)  Night of Hunters Tour
ÄIJÄ

| ÄIJÄ |
| --- | --- |
Tyyli:  komedia
Pääosissa:   Pauli Halonen  Matias Artima 
Alkuperämaa:   Suomi
Alkuperäiskieli:  suomi
Verkko:  YLE
Julkaistu:  2025
Tuotantokausia:  1
Jaksoja:  10
Tuotanto
Vastaava(t) tuottaja(t):   Suvi Salokoski  Miira Karhula  Antti Väisänen 
Linjatuottaja:  Miro Laiho
Ohjaaja(t):   Olli Ilpo Salonen 
Käsikirjoittaja(t):  Pääkäsikirjoittaja: Paula Mononen  Käsikirjoittajat: Kasperi Malkki  Sami Pehkonen 
Leikkaaja(t):   Antti Tuomikoski  Sami Pehkonen 
Lavastaja(t):  Heidi Jokinen
Kuvaaja(t):   Joni Helminen 
Tuotantoyhtiö(t):  Warner Bros. International Television Production Finland
ÄIJÄ on suomalainen Yleisradion esittämä nuortensarja. Sarjan on tuottanut Warner Bros. International Television Production Finland.
Yle Areenassa kerrotaan: "Komediasarja ÄIJÄ alkaa, kun Tauno ja hänen paras ystävänsä Rasmus aloittavat seiskaluokan. Tauno tajuaa vaikuttavansa lapselliselta nynnyltä muihin verrattuna. Hänestä on vaarassa tulla epäsuosittu hylkiö! Tauno perustaa someen äijäkanavan ja nimikin vaihtuu, nyt Tauno on TJ. Tavoitteena on päästä koulun suosittujen, kovien poikien jengiin, joka hengaa jopa koulun vintillä – kunhan vaan Rasmus ei mokaisi koko juttua."
Vad

| Vad |
| --- | --- |

 Vad
 Koordinaatit: 60°01′39″N, 15°39′29″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Smedjebacken
Väkiluku (31.12.2023):  289
Vad on taajama Smedjebackenin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 298 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Vad Wikimedia Commonsissa
Anfisa Agejeva

| Anfisa Agejeva Анфиса Агеева> Henkilötiedot |
| --- | --- |
Koko nimi:  Anfisa Maksimovna Zaharova Анфиса Максимовна Агеева
Syntynyt: 12. helmikuuta 1952 (ikä 73) Kanevka, Murmanskin alue, Neuvostoliitto
Ammatti:  kirjailija, muusikko
Vanhemmat:  Maksim Antonovitš Zaharov (1919–1984) Marija Ivanovna Zaharova (1922–2008)
Kirjailija
Äidinkieli: kiltinänsaame
Aiheesta muualla
Löydä lisää kirjailijoitaKirjallisuuden teemasivulta
Anfisa Maksimovna Agejeva, myös kirjoitusasulla Anfisa/Anfissa Ageeva/Ageyeva (ven. Анфиса Максимовна Агеева, o.s. Zaharova (Захарова); s. 12. helmikuuta 1952 Kanevka, Murmansk, Neuvostoliitto) on kiltinänsaamelainen kielenkääntäjä, kirjailija ja muusikko. Hän on ensimmäinen venäjänsaamelainen, joka on voittanut Sámi Grand Prix'n.
Elämäkerta

Anfisa Maksimovna Zaharova syntyi 12. helmikuuta 1952 Kanevkassa (ven. Каневка). Hänen vanhempansa olivat poronhoitajat ja palkitut sotaveteraanit Maksim Antonovitš Zaharov (1919–1984) ja Marija Ivanovna Zaharova (1922–2008). Heille syntyi yhteensä yhdeksän lasta.
Vuonna 1962 neuvostoliittolaiset päättivät rakentaa vesivoimalaitoksen ja padota Koarrdõgkinjoen. Muutama vuosi myöhemmin perhe joutui muuttamaan Lovozeroon, kun koko Koarrdõgkin kylä jäi veden alle.
Musiikki

Kiltinänensaamelainen lauluperinne livvt (kiltinänsaameksi лыввьт) on kuulunut Agejevan elämään syntymästä asti. Sekä Agejevan äiti että isoäiti lauloivat livvtejä, ja hänen äitinsä oli tunnettu livvttaaja. Agejevan äiti livvttasi tunnetuissa yhtyeissä, kuten Lovozeron kansallisyhtyessä Lujavvr (kiltinänsaameksi Луяввьр) ja yhtyeessä Ojar (kiltinänsaameksi Ойяр). Hänen livvttejään on nauhoitettu ja tallennettu arkistoihin muun muassa Norjassa, Virossa ja Saksassa. Agejevan sisko Domna Homjuk on myös tunnettu livvttaaja.
Agejeva on livvttanut monta kertaa Sámi Grand Prix -kilpailun niin sanotussa joikuosiossa sekä yksin että siskonsa Domna Homjukin kanssa. Vuonna 2001 Agejeva osallistui ensimmäisen kerran kilpailuun ja hän voitti kilpailuluokkansa Meleš-livvtillä. Muutama vuosi myöhemmin hän osallistui uudestaan samaan osioon, mutta tällä kertaa siskonsa Domna Homjukin kanssa Duottar-livvtillä. Agejeva osallistui myös samaan osioon vuosina 2007 ja 2013, vuonna 2007 kappaleella "Sorrow" ja vuonna 2013 kappaleella "Luottáš". Vuoden 2019 Sámi Grand Prix'ssä hän taas livvttasi siskonsa kanssa kappaleella "Vuess".
Toimitus- ja käännöstyö

Agejeva on kääntänyt kirjoja ja lauluja kiltinänsaameksi. Esimerkiksi vuonna 2021 hän käänsi neuvostoliittolaisen ja venäläisen voitonpäivän laulun "День Победы" venäjän kielestä kiltinänsaameksi. Laulun kiltinänsaamenkielinen nimi on "Вуэјјтэм Пе̄ййв". Sen lisäksi hän on vuonna 2014 toimittanut A. A. Antonovan kanssa kiltinänsaame–venäjä-sanakirjan Са̄мь-рӯшш са̄ннҍнэххьк / Саамско-Русский словарь.
Teokset > Toimitukset

2014 – Са̄мь-рӯшш са̄ннҍнэххьк / Саамско-Русский словарь yhdessä A. A. Antonovan kanssa
Teokset > Käännökset

2007 – Вӣллькесь пуаз (ven. Белый олень)
2019 – Same: 100 mennesker i Sápmi/100 people in Sápmi/100 olbmo Sámis
2021 – Вуэјјтэм Пе̄ййв (ven. День Победы)
Diskografia > Kokoelmalevyt

Agejevalla on kappaleet seuraavilla levyillä:
2001 – Sámi Grand Prix 2001, kappale "Meleš"
2003 – Sámi Grand Prix 2003, kappale "Duottar" yhdessä Domna Homjukin kanssa
2005 – Davvi Jienat - Northern Voices, kappaleet "Guoladatnjárga", "Meleš" ja "Koordeg Gilli", nimellä Anfisa Ageeva
2007 – Sámi Grand Prix '07, kappale "Sorrow"
2013 – Sami Grand Prix 2013, kappale "Luottáš"
2014 – Сборник саамских песен
2015 – Сборник саамских сказок
2017 – Богатырь Ляйне
2019 – Sámi Grand Prix 2019, kappale "Vuess" yhdessä Domna Homjukin kanssa
Käännös suomeksi
Gubbo

| Gubbo |
| --- | --- |

 Gubbo
 Koordinaatit: 60°10′39″N, 15°19′15″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Smedjebacken
Väkiluku (31.12.2023):  206
Gubbo on taajama Smedjebackenin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 206 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Gubbo Wikimedia Commonsissa
Valeria (Italia)

| Valeria Provincia Valeria> Rooman provinssi |
| --- | --- |

Valtio:  Rooman valtakunta Länsi-Rooman valtakunta
Prefektuuri:  Italia et Africa
Diokeesi:  Italia suburbicaria
Nykyinen valtio/alue:  Italia (Latiumin koillisosa)
Perustettu:  300-luvun loppu
Hallinto:  
 – hallinnollinen keskus:  Reate tai Amiternum
Valeria (myös Valeria suburbicaria; lat. Provincia Valeria) oli myöhäisen Rooman valtakunnan provinssi, joka käsitti suunnilleen nykyisen Italian Latiumin alueen koillisosan. Italian Valerian provinssia ei tule sekoittaa samaan aikaan olemassa olleeseen Valerian provinssiin Pannoniassa.
Maantiede

Valerian provinssi sijaitsi Italian keskiosien sisämaassa. Se käsitti osan antiikin aikaisesta Latiumin maakunnasta sekä entiset sabiinien alueet. Antiikin Latiumin pääosa eli Latium vetus (”Vanha Latium”) ei kuitenkaan kuulunut siihen kuten ei mihinkään muuhunkaan provinssiin, sillä sitä hallitsi Rooman kaupunginprefekti. Nykymaantieteessä Valerian provinssin alue vastaa nykyisen Italian valtion Latiumin (Lazio) alueen koillisosaa. Provinssin hallinnollinen keskus oli Reate tai Amiternum.
Maantiede > Kaupunkeja

Valerian kaupunkeja olivat muun muassa:
Amiternum
Reate
Delmore Schwartz

| Delmore Schwartz> Henkilötiedot |
| --- | --- |
Syntynyt: 8. joulukuuta 1913 New York
Kuollut: 11. heinäkuuta 1966 (52 vuotta) New York
Kansalaisuus:  Yhdysvallat
Kirjailija
Äidinkieli: englanti
Tuotannon kieli: englanti
Aiheet:  identiteetin rakentuminen, maahanmuuttajien tuntemukset uudessa kulttuurissa, epäonnistumisen pelko ja amerikkalainen ”menestymisen pakko”
Esikoisteos:  In Dreams Begin Responsibilities
Aiheesta muualla
Löydä lisää kirjailijoitaKirjallisuuden teemasivulta
Delmore Schwartz (8. joulukuuta 1913 New York, New York, Yhdysvallat – 11. heinäkuuta 1966 New York, Yhdysvallat) oli yhdysvaltalainen runoilija ja novellisti. Hänen tunnetuin teoksensa on In Dreams Begin Responsibilities -kokoelman niminovelli. Se on myös ainoa suomeksi käännetty Schwartzin teos. Vaikka Schwartzia usein tulkitaan elämäkerrallisessa kontekstissa, merkitsevämpiä hänen tuotannossaan ovat teemat identiteetin rakentumisesta, maahanmuuttajien tuntemuksista uudessa kulttuurissa, epäonnistumisen pelosta ja amerikkalaisesta ”menestymisen pakosta”.
Elämä

Delmore Schwartz syntyi vuonna 1913 Brooklynissa New Yorkissa, Romaniasta emigroituneeseen juutalaisperheeseen. Vanhempien avioliitto oli riitaisa ja päättyi eroon. Schwartz oppi lukemaan kolmevuotiaana, ja koulussa hän loisti äidinkielessä muttei muuten pärjännyt erityisen hyvin. Hänen ensimmäiset runonsa julkaistiin koulun lehdessä vuonna 1929. Koulun jälkeen Schwartz opiskeli filosofiaa Wisconsinin ja New Yorkin yliopistoissa, ja opiskelu Harvardissa Alfred North Whiteheadin oppilaana vaikutti sittemmin hänen poetiikkansa kehitykseen.
Vuonna 1935 Schwartz muutti äitinsä luota Greenwich Villageen ryhtyäkseen kirjailijaksi. Hän lukitsi itsensä kuukaudeksi huoneeseensa: tuloksena oli novelli In Dreams Begin Responsibilities. Se julkaistiin vasemmistolaisen The Partisan Review -lehden ensimmäisessä numerossa ja kaksi vuotta myöhemmin osana Schwartzin samannimistä esikoisteosta, runojen ja novellien kokoelmaa. Partisan Review’stä tuli sittemmin Schwartzille oleellinen foorumi, ja hän ryhtyi lehden runoustoimittajaksi vuonna 1943.
Schwartz oli kahdesti naimisissa, ja kumpikin liitto päättyi eroon, jälkimmäinen siitä syystä, että 1950-luvulla Schwartzin mielenterveys alkoi horjua. Hän kävi vainoharhaiseksi, hyökkäsi muun muassa erään taidekriitikon kimppuun ja käytti runsaasti alkoholia ja amfetamiinia. Maksiimin ”even paranoids have real enemies” sanotaan olevan peräisin Schwartzilta. Silti hän jatkoi opetustyötään eri yliopistoissa ja kirjoitti runo- ja elokuvakritiikkejä. 1960-luvulla Schwartzin tila huononi, ja hänet määrättiin useasti psykiatriseen hoitoon New Yorkin Bellevue Hospitaliin. Viimeiset vuotensa hän asui raihnaisissa pikku hotelleissa ja istuskeli puistonpenkillä Washington Square Parkissa. Schwartz kuoli sydänkohtaukseen eräässä Times Squaren hotellissa vuonna 1966. Ruumista ei noudettu ruumishuoneelta kahteen päivään.
Tuotannosta > Proosa

Schwartz tunnetaan ennen kaikkea mainitusta vuoden 1935 novellista In Dreams Begin Responsibilities. Siinä sekoittuvat elokuvan ja unen todellisuudet, Schwartzin suvun henkilöhistoria ja tarkka miljöön hahmotus. Novellin kertoja katselee elokuvateatterissa filmiä, joka sijoittuu vuoteen 1909 ja kuvaa hänen isänsä ja äitinsä suhteen kehittymistä. He tekevät sunnuntaisen retken Coney Islandille, jonka päätteeksi mies kosii naista. Kertoja pöyristyy ja huutaa filmin hahmoille, kieltää heitä menemästä naimisiin. Novelli päättyy, kun kertoja poistetaan salista, ja hän herää 21. syntymäpäivänsä aamuun. Kun novelli myöhemmin julkaistiin kokoelman osana, sitä ylistivät tuoreeltaan muun muassa T. S. Eliot ja Ezra Pound. Vladimir Nabokov nimesi sen kuuden suosikkinsa joukkoon yhdysvaltalaisesta nykykirjallisuudesta.
Elokuvateatteri miljöönä on oleellinen osa schwartzilaista mielenmaisemaa myös novellissa Screeno sekä hiljattainmilloin? löydetyssä, vuonna 2002 ensi kertaa julkaistussa The Height’s of Joyssa, jossa liikemies Hugo Bauer himoitsee Hollywoodin naisnäyttelijää ja joutuu pakkomielteen valtaan kerätä ja tuhota kaikki filmikopiot naisesta. Elokuvamiljöö mahdollistaa riippumattomuuden yhteiskunnallisesta kontekstista, siirtymisen moninkertaisen fiktion sisään: elokuvan epätodellisuus ja sisäistynyt itsereflektio kohtaavat.
Vuoden 1948 novellikokoelma The World is a Wedding taas piirtää kuvaa aikansa New Yorkin juutalaisista piireistä, ihmisistä Schwartzin ympärillä. Kolmen tarinan päähenkilö on tekijän alter ego, nuori kirjailija Shenandoah Fish.
Tuotannosta > Runous

Vaikka Schwartzin varhaiset kirjallisen mielenkiinnon kohteet olivat modernisteja, kuten Eliot, Pound ja Joyce, ja vaikka ensin mainitun Aution maan vaikutus näkyy hänen runoissaan, niiden ääni muistuttaa ennen kaikkea romantiikan ajasta: runo on vuolasta, se viittoo Dionysokseen ja Venukseen. Romanttiset kuvat ja menneitten vuosisatojen aihelmat saavat runot ikään kuin irtoamaan aikakaudestaan ja kääntymään kohti sisäistä maailmaa. Schwartz käyttää lisäksi paljon sidottua mittaa ja usein sonettikaavaa. Romantiikan aikaiseen elon yöpuoleen liittyy myös runo All night, all night, ja 1800-luvulle viittaavat sellaiset runot kuin Baudelaire ja Seurat’s Sunday Afternoon Along the Seine, lavea, monen sivun ekfrasis Seurat'n neoimpressionistisesta maalauksesta Sunnuntai-iltapäivä La Grande Jatten saarella.
Myös klassinen ja aikalaisfilosofia tarjosivat materiaalia, edellinen suoraan sellaisissa runoissa kuin In the Naked Bed, in Plato’s Cave, jälkimmäinen taas välillisesti, muun muassa Alfred North Whiteheadin vaikutuksella oman runousopin rakentamiseen: Schwartzin poetiikan ihanteeksi tuli asioitten alastoman läsnäolon tarkastelu, objektien moninaisuuden näkeminen, kuten runossa Sonnet: O City, City. Runo America! America! puolestaan heijastaa amerikanjuutalaista identiteettikriisiä, ambivalenssia suhteessa ensimmäisen siirtolaispolven arvoihin, uudessa maailmassa syntyneen sukupolven minuuden etsintää.
Tuotannosta > Elämäkerralliset tulkinnat

Schwartzin henkilöhistoria, paranoia ja traagisena nähty kuolema, ovat sittemmin tarjonneet materiaalia taiteilijamyytin ja nerokultin rakenteluun, hänen yhteydessään on mainittu sellaisia nimiä kuin Shelley ja Sylvia Plath. On sanottu, että Schwartz ymmärsi hulluuden logiikan ja muunsi henkisen tilansa kunnianhimon käyttövoimaksi. Henkilöhistoriassa on korostettu vaikeaa lapsuutta ja vanhempien avioeroa ja teoksia on luettu biografian kuvina.
Schwartz muiden teksteissä

Lou Reed, joka oli Schwartzin oppilas Syracusen yliopistossa, omisti opettajalleen kappaleen European Son yhtyeensä The Velvet Undergroundin ensilevyltä Velvet Underground and Nico:
»You killed your european son / You spit on those under twenty-one / But now your blue car’s gone / You better say so long»
Saul Bellow’n vuoden 1975 teos Humboldtin lahja on avainromaani, jonka nimihenkilön, kirjailija Von Humboldt Fleisherin, esikuvana Bellow käyttää Schwartzia. Romaanissa peilaavat toisiaan tuhoutuvan Humboldtin ja tämän suojatin Charlie Citrinen – Bellow’n  omakuvan – tarinat. Romaanin alku viittaa Schwartzin nousuun kirjallisuuden eturintamaan:
»Balladikokoelma jonka Von Humboldt Fleischer julkaisi kolmekymmentäluvulla saavutti heti menestyksen. Humboldt oli juuri sitä mitä jokainen oli odottanut . – – Tämä ensimmäinen uuden polven avantgardistinen kirjailija oli komea mies, vaalea, kookas, vakava, älykäs, monitietoinen. Sillä kaverilla oli kaikki avut.»
Teokset

In Dreams Begin Responsibilities (1938), runoja ja novelleja
A Season in Hell (1939), Arthur Rimbaud’n Kausi helvetissä -kokoelman käännös
Shenandoah (1941), runonäytelmä
Genesis (1943), proosaruno
The World is a Wedding (1948), novelleja
Vaudeville for a Princess and Other Poems (1950)
Summer Knowledge: New and Selected Poems (1959)
Successful Love and Other Stories (1961)
Selected Essays (1970) toim. Donald Dike, David Zucker, julkaistu postuumisti
Letters of Delmore Schwartz (1984) toim. Robert Phillips
The Ego Is Always at the Wheel: Bagatelles (1986) toim. Robert Phillips, humoristisia pienoisesseitä
Last and Lost Poems (1989)
Runouden valtakunta (The Kingdom of Poetry), suom. Markku Into, julkaisussa: Kirjo: kirjallisuus- ja kulttuurilehti 2007; nro 4 (Teoksesta Selected poems: Summer knowledge New directions, 1967)
Italia suburbicaria

| Italia suburbicaria Dioecesis Italiae suburbicariae> Rooman diokeesi |
| --- | --- |

 Italia suburbicarian diokeesin alue.
Valtio:  Rooman valtakunta Länsi-Rooman valtakunta
Prefektuuri:  Italia et Africa
Nykyinen valtio/alue:  Italia, Ranska (Korsika)
Perustettu:  n. 312
Hallinto:  
 – hallinnollinen keskus:  Rooma
Italia suburbicaria (lat. Dioecesis Italiae suburbicariae) oli myöhäisen Rooman valtakunnan diokeesi, joka käsitti Italian keski- ja eteläosan sekä Sisilian, Sardinian ja Korsikan saaret.